
[bookmark: Annex22][bookmark: _Toc242272717]ANNEX NÚM. 3. SOBRE B: PROPOSTA TÈCNICA (EXPEDIENT 2027-004 I CODI GEEC AQU-2027-3)
L’empresa haurà de presentar una memòria tècnica que contingui els següents punts:
a) Breu descripció de l’empresa, estructura organitzativa, organigrama i resum del CV dels treballadors assignats al contracte amb AQU Catalunya: 
L’empresa licitadora ha de presentar una breu descripció de l’empresa, de la seva estructura organitzativa/organigrama (esquema sobre les relacions jeràrquiques i les competències en vigor de l’organització). 
Pel que fa a l’equip de treball assignat al contracte amb AQU Catalunya, s’ha d’aportar un resum del currículum de cada persona treballadora (la categoria laboral, la posició i ocupació en el contracte amb AQU Catalunya, l’experiència laboral i la formació acadèmica i especialitzada).
Aquest apartat no és en sí avaluable en la proposta tècnica, no obstant, és essencial que l’empresa aporti la informació per evidenciar l’equip que s’assigna al contracte amb AQU Catalunya. Els mèrits avaluables s’indiquen en els següents apartats.
b) Memòria sobre la formació especialitzada i qualificada de l’equip humà que s’adscriurà a l’execució del contracte: 
Memòria completa i detallada on es descrigui de quina formació especialitzada en matèria de fiscalitat del sector públic i sector públic universitari disposa l’equip humà que s’escriurà a l’execució del contracte.
c) Mètodes de treball en la gestió dels serveis d’assessorament, assistència fiscal i comptable, la relació amb el client, els mitjans a disposició del contracte i el procediment de tramitació de consultes/informes: 
Els licitadors han de descriure el mètode de treball, la forma en què es relacionaran amb AQU Catalunya per al desenvolupament del contracte, la plataforma o eines que hi destinaran per a per a l’execució i seguiment de les tasques i procediment de tramitació de consultes, informes, etc.
d) Metodologia de control i seguiment del servei: 
Descripció de la sistemàtica i procediments de gestió de les baixes i suplències, així com el procediment de cobertura per malaltia, vacances, permisos.
Mesures de supervisió i control de qualitat del servei i resolució de queixes i reclamacions detallant les mesures de supervisió per garantir el control de la qualitat del servei i l’atenció de queixes i reclamacions.
e) Memòria descriptiva de casos d’èxit: 
Es valorarà la presentació d’una memòria que descrigui els casos en que l’equip adscrit a l’execució del contracte hagi col·laborat i participat com assessor en l’àmbit universitari, i així mateix hagin finalitzat amb èxit. Els casos d’èxit hauran de versar sobre inspeccions fiscals, preferiblement en universitats públiques. Es valorarà especialment el nombre de casos d’èxit presentats.
S’entendrà per cas d’èxit aquell que l’informe de la revisió efectuada ha estat positiu, superar inspeccions fiscals en global, satisfacció amb el procés i sense reintegrament econòmic final o no íntegre (per la totalitat).

I per què consti, signo aquesta proposta tècnica.
(Signatura electrònica)

